**Návrh**

**na aktualizáciu vojenského zastúpenia Slovenskej republiky**

**pri orgánoch NATO/EÚ a návrh na vyslanie príslušníkov ozbrojených síl Slovenskej republiky do orgánov vojenského zastúpenia pri NATO/EÚ**

**a do vojenských štruktúr NATO/EÚ**

Národná rada Slovenskej republiky svojím uznesením č. 1846 z 23. septembra 2005, v znení neskorších aktualizácií, vzala na vedomie návrh na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov ozbrojených síl Slovenskej republiky do orgánov vojenského zastúpenia pri NATO/EÚ a  do vojenských štruktúr NATO/EÚ (ďalej len „vojenské zastúpenie“) a vyslovila súhlas s vyslaním príslušníkov ozbrojených síl Slovenskej republiky do tohto vojenského zastúpenia.

Predmetná aktualizácia vojenského zastúpenia sa navrhuje v nadväznosti na zmeny v  globálnom bezpečnostnom prostredí, pričom odráža potreby Slovenskej republiky v  procese implementácie  transformačných zmien, platných medzinárodných záväzkov voči spojencom v NATO a EÚ a bilaterálnych dohovorov s partnermi. Rozšírenie vojenského zastúpenia súčasne súvisí s realizáciou opatrení v oblasti obrany a odstrašenia na východnom krídle NATO.

V nadväznosti na uvedený zámer, ozbrojené sily SR dodržia limity vyslaného personálu do veliteľských štruktúr tak, ako boli naprogramované a schválené v Programovom pláne rezortu ministerstva obrany na roky 2024 až 2026 s výhľadom programu Rozvoj obrany do roku 2029.

**Aktualizácia určuje:**

1. **Pridanie vojenského zastúpenia pre**
2. Veliteľstvo Zboru rýchleho nasadenia NATO vo Valencii (NRDC-ESP Valencia), Španielske kráľovstvo
3. **Navýšenie počtov vojenského zastúpenia vo vojenských štruktúrach NATO/EÚ** zo 107 na 111.

**Vojenské zastúpenie Slovenskej republiky pri orgánoch NATO/EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ sa určuje takto:**

**A.1) vojenské zastúpenie Slovenskej republiky pri orgánoch NATO a EÚ a národné podporné prvky pri veliteľstvách NATO**

1. **vojenské zastúpenie v rámci Stálej delegácie Slovenskej republiky pri NATO a v rámci Stáleho zastúpenia Slovenskej republiky pri EÚ:**
2. Úrad vojenského predstaviteľa pri Vojenskom výbore NATO s poverením zastupovať Slovenskú republiku aj pri Vojenskom výbore Európskej únie v rámci Stáleho zastúpenia Slovenskej republiky pri EÚ v Bruseli/Belgické kráľovstvo;
3. Úrad národného vojenského predstaviteľa pri Najvyššom veliteľstve spojeneckých síl v Európe (SHAPE) v Monse/Belgické kráľovstvo;
4. Národný styčný tím ozbrojených síl Slovenskej republiky pri Spojeneckom veliteľstve pre transformáciu (ACT) v Norfolku/Spojené štáty americké s poverením zastupovať Slovenskú republiku aj v Koaličnom koordinačnom centre (CCC) v Tampe, Spojené štáty americké, s možnosťou pôsobenia na leteckých základniach v rámci Spojených štátov amerických v podriadenosti Veliteľstva pre vzdelávanie a výcvik vzdušných síl Spojených štátov amerických;
5. **národné podporné prvky pri veliteľstvách NATO:**

1. Národný podporný prvok ozbrojených síl Slovenskej republiky pri Spojeneckom veliteľstve spoločných síl v Brunssume (HQ JFC Brunssum), Holandské kráľovstvo;
2. Národný podporný prvok ozbrojených síl Slovenskej republiky pri Spojeneckom veliteľstve vzdušných síl v Ramsteine (HQ AIRCOM Ramstein), Nemecká spolková republika;
3. Národný podporný prvok ozbrojených síl Slovenskej republiky pri Výcvikovom stredisku spoločných síl v Bydhošti (JFTC Bydgoszcz), Poľská republika;
4. Národný podporný prvok ozbrojených síl Slovenskej republiky pri Veliteľstve Mnohonárodného zboru Severovýchod v Štetíne (HQ MNC NE Szczecin), Poľská republika;
5. Národný podporný prvok ozbrojených síl Slovenskej republiky pri Mnohonárodnej divízii Stred v Stoličnom Belehrade (MND-C Székesféhervár), Maďarsko.

Celkové počty v štruktúrach uvedených v bode A.1) sa určujú do 30 príslušníkov ozbrojených síl Slovenskej republiky.

**A.2) vojenské zastúpenie vo vojenských štruktúrach NATO/EÚ**

Príslušníci ozbrojených síl Slovenskej republiky plnia vo vojenskom zastúpení Slovenskej republiky vo vojenských štruktúrach NATO/EÚ povinnosti v súlade s opisom funkčnej náplne (*Job description/Job specification*), právnym poriadkom Slovenskej republiky a medzinárodnými zmluvami, ktorými je Slovenská republika viazaná.

1. **vojenské štruktúry NATO:**
2. Veliteľská štruktúra NATO (NATO Command Structure):
   1. Najvyššie veliteľstvo spojeneckých síl v Európe (SHAPE) v Monse, Belgické kráľovstvo;
      1. Spojenecké veliteľstvo spoločných síl v Brunssume (HQ JFC Brunssum), Holandské kráľovstvo;
         1. Veliteľstvo spoločnej logistickej podpornej skupiny v Brunssume (HQ JLSG Brunssum), Holandské kráľovstvo;
      2. Spojenecké veliteľstvo vzdušných síl v Ramsteine (HQ AIRCOM Ramstein), Nemecká spolková republika;
         1. Spoločné operačné stredisko letectva v Uedeme (CAOC Uedem), Nemecká spolková republika;
      3. Spojenecké veliteľstvo pozemných síl v Izmire (HQ LANDCOM Izmir), Turecká republika;
      4. Spoločné veliteľstvo podpory a zabezpečenia v Ulme (JSEC Ulm), Nemecká spolková republika;
   2. Veliteľstvo skupiny komunikačných a informačných systémov NATO v Monse (NATO CIS Group HQ Mons), Belgické kráľovstvo;
      1. Tretí (3.) spojovací prápor NATO v Bydhošti (3. NSB Bydgoszcz), Poľská republika
   3. Najvyššie spojenecké veliteľstvo pre transformáciu v Norfolku (HQ SACT Norfolk), Spojené štáty americké;
      1. Štábny prvok Najvyššieho spojeneckého veliteľstva pre transformáciu v Európe v Monse (ACT SEE Mons), Belgické kráľovstvo;
      2. Výcvikové stredisko spoločných síl v Bydhošti (JFTC Bydgoszcz), Poľská republika.
3. Štruktúra síl NATO (NATO Force Structure):
   1. Veliteľstvo Mnohonárodného zboru Severovýchod v Štetíne (HQ MNC NE Szczecin), Poľská republika;
   2. Mnohonárodná divízia Stred v Stoličnom Belehrade (MND-C Székesfehérvár), Maďarsko;
   3. Mnohonárodná divízia juhovýchod v Bukurešti (MND SE Bukurešť), Rumunsko;
   4. Veliteľstvo Mnohonárodnej divízie Severovýchod v Elblagu (HQ MND NE Elblag), Poľská republika;
   5. Veliteľstvo Zboru rýchleho nasadenia NATO vo Valencii (NRDC-ESP Valencia), Španielske kráľovstvo;
   6. Veliteľstvo spojeneckých síl pre špeciálne operácie NATO v Monse (SOFCOM Mons), Belgické kráľovstvo;
   7. Tím pre integráciu síl NATO v Rige, (NATO Force Integration Unit/NFIU Riga), Lotyšská republika;
   8. Tím pre integráciu síl NATO v Stoličnom Belehrade (NATO Force Integration Unit/NFIU Székesfehérvár), Maďarsko;
   9. Spravodajské centrum v Molesworthe (IFC Molesworth), Spojené kráľovstvo Veľkej Británie a Severného Írska;
   10. Mnohonárodné veliteľstvo CIMIC v Nienburgu (MN CIMIC Cmd Nienburg), Nemecká spolková republika;
   11. Veliteľstvo pre špeciálne operácie USA v Tampe (US SOCOM Tampa), Spojené štáty americké;
   12. Veliteľstvo pre špeciálne operácie v Európe v Baumholderi (US SOCEUR Baumholder), Nemecká spolková republika;
   13. Veliteľstvo síl pre špeciálne operácie POL v Krakove (POL SOCOM Krakov), Poľská republika;
   14. Veliteľstvo divízneho typu USA v Mihail Kogalniceanu, Rumunsko.
4. Ostatné štruktúry pôsobiace v rámci NATO:

Predmetné štruktúry zahŕňajú najmä medzinárodné štruktúry pôsobiace v rámci NATO na základe Protokolu o statuse medzinárodných vojenských veliteľstiev zriadených podľa Severoatlantickej zmluvy podpísaného v Paríži 28. augusta 1952, v ktorých pôsobia príslušníci ozbrojených síl Slovenskej republiky na základe osobitných zmluvných dokumentov.

* 1. Medzinárodný vojenský štáb v Bruseli (IMS Brusel), Belgické kráľovstvo;
  2. Agentúra NATO pre komunikácie a informácie v Monse (NCIA Mons), Belgické kráľovstvo;
  3. Úrad programovania a služieb pre systémy velenia a riadenia vzdušných síl v Haagu (AirC2 PO&S Hague), Holandské kráľovstvo;
  4. Centrum podpory a udržateľnosti KIS v Brunssume (CSSC Brunssum), Holandské kráľovstvo;
  5. Jednotka podpory KIS v Ramsteine (CSU Ramstein), Nemecká spolková republika;
  6. Jednotka podpory KIS v Uedeme (CSU Uedem), Nemecká spolková republika;
  7. Mnohonárodné logistické koordinačné centrum v Prahe (MLCC Praha), Česká republika;
  8. Mnohonárodné letecké výcvikové centrum vo Vyškove (MATC Vyškov), Česká republika;
  9. Koordinačné centrum dopravy v Európe v Eindhovene (MCCE Eindhoven), Holandské kráľovstvo;
  10. Centrum výnimočnosti NATO pre oblasť spoločnej chemickej, biologickej, radiačnej a nukleárnej obrany vo Vyškove (JCBRN Defence COE Vyškov), Česká republika;
  11. Centrum výnimočnosti NATO pre oblasť spravodajstva ľudských zdrojov v Oradei (HUMINT COE Oradea), Rumunsko;
  12. Centrum výnimočnosti NATO pre vojenské zdravotníctvo v Budapešti (MilMED COE Budapešť), Maďarsko;
  13. Centrum výnimočnosti vojenskej polície v Bydhošti (NATO MP CoE Bydgoszcz), Poľská republika;
  14. Stály štáb Koncepcie rámcových krajín pre oblasť rádiologickej, chemickej a biologickej ochrany v Bruchsale (FNC/RCHBO Bruchsal), Nemecká spolková republika;
  15. Medzinárodné zdravotnícke koordinačné centrum/Európske zdravotnícke veliteľstvo v Koblenzi (MMCC/EMC Koblenz), Nemecká spolková republika.

1. Ostatné agentúry, veliteľstvá, centrá a školy v rámci NATO. Ide o pozície klasifikované ako dobrovoľný národný príspevok, do doby schválenia oficiálneho pridelenia členskej krajine.
   1. Vysoká škola NATO (NATO Defense College) v Ríme, Taliansko;
   2. Škola NATO v Oberammergau (NATO School Oberammergau), Nemecká spolková republika;
   3. Univerzita spoločných špeciálnych operácií USA v Tampe (JSOU Tampa), Spojené štáty americké.
2. **vojenské štruktúry EÚ:**

Výbory a agentúry Európskej únie, Vojenský štáb Európskej únie a vojenské štruktúry podliehajúce Rade Európskej únie v Bruseli, Belgické kráľovstvo.

1. Vojenský štáb Európskej únie v Bruseli (EUMS Brusel), Belgické kráľovstvo;
2. Útvar pre plánovanie a riadenie vojenských operácií a misií v Bruseli (MPCC Brusel), Belgické kráľovstvo.

Celkové tabuľkové počty v štruktúrach uvedených v rámci bodu A.2) sa určujú do 111 príslušníkov ozbrojených síl Slovenskej republiky, pričom zastúpenie v ostatných agentúrach, veliteľstvách, centrách a školách v rámci NATO podľa odseku 4 sa určuje do 11 osôb.